[{"text_idx": "#000000", "text": "Ko\u0303rgharidus seisab suurte muutuste la\u0308vel. To\u0308o\u0308turg on tehnoloogilisest arengust, aga ka demograafilistest ja sotsiaalsetest muutustest tingituna kiiresti teisenemas. Enam ei piisa o\u0303ppimise koondamisest elukaare algusse ning o\u0303ppimise ja to\u0308o\u0308tamise perioodid vahelduvad pidevalt."}, {"text_idx": "#000001", "text": "Kasutusele on tulnud ta\u0308ppiso\u0303ppe (just-in-time learning) mo\u0303iste ehk ta\u0308htis on vo\u0303imalus omandada konkreetseid oskusi parajasti siis, kui vajadus nende ja\u0308rele esile kerkib. Ko\u0303rghariduses teevad ilma mikro- ja nanokraadid ja muud erinevad \u201charidusampsud\u201d ning kasvab ku\u0308pses eas o\u0303ppijate osakaal. Sellel on ka ja\u0308relmid hariduse rahastamissu\u0308steemile \u2013 kuidas tagada, et inimestel oleks vo\u0303imalik to\u0308o\u0308elust aegajalt va\u0308lja astuda, et teadmisi-oskusi arendada? Mitmetes riikides arutletakse niinimetatud \u201celukontode\u201d (life accounts) u\u0308le, kuhu koguneks osa inimeste makstud maksudest ning seda raha saaks kasutada hariduskulude katmiseks."}, {"text_idx": "#000002", "text": "Harjumuspa\u0308rane ko\u0303rgharidus on jaotatud erialadeks, samal ajal kui to\u0308o\u0308turg no\u0303uab ja\u0308rjest rohkem erialade omavahelist sidumist ning tugevaid u\u0308ldoskusi. Traditsioonilises kraadio\u0303ppes pakutakse laia ringi erialaga haakuvaid teadmisi ja oskusi, mida o\u0303ppijal vo\u0303ib kunagi vaja minna, aga ei pruugi. To\u0308o\u0308andjate silmis kipub kraadio\u0303ppe va\u0308a\u0308rtus langema ning kraadio\u0303ppesse astumine on o\u0303ppija vaatenurgast seeto\u0303ttu ja\u0308rjest va\u0308hem atraktiivne ajakasutus."}, {"text_idx": "#000003", "text": "Kas ja kuidas sellises olukorras traditsioonilise kraadio\u0303ppe va\u0308a\u0308rtust ja ta\u0308hendust sa\u0308ilitada? Kas ko\u0303rgharidust saaks algosadeks lahutada ja iga o\u0303ppija soove ja vo\u0303imeid arvestades individuaalseks tervikuks taas kokku panna? Tuues analoogia muusikato\u0308o\u0308stusest \u2013 u\u0308he muusikapala kuulamiseks ei pea enam ammu ostma tervet heliplaati ning seda saab voogedastusplatvormil (nt Spotify) ho\u0303lpsasti kombineerida hoopis teiste artistide lugudega. Mida sellised arengud ko\u0303rghariduses ta\u0308hendaksid koolile, o\u0303ppijale ja ko\u0303rghariduse rahastamisele?"}, {"text_idx": "#000004", "text": "Siin-seal maailmas on esile kerkinud ko\u0303rghariduse pakkujaid, kes seovad hariduse eest maksmise o\u0303ppija hilisema edukusega to\u0308o\u0308turul. U\u0308lio\u0303pilane maksab koolile oma o\u0303pingute eest pa\u0308rast seda, kui ta on leidnud piisavalt tasuva to\u0308o\u0308. Kui piisavalt tasuvat to\u0308o\u0308d ei leia, pole ka tagasimakse kohustust. Platvormi-tu\u0308u\u0308pi a\u0308rimudelid koos vaba juurdepa\u0308a\u0308suga e-kursustega (MOOC) on jo\u0303udmas ka ko\u0303rgharidusse. U\u0308likooli kujunemine platvormiks vo\u0303ib tulevikus ta\u0308hendada na\u0308iteks seda, et u\u0308likooli bra\u0308ndi all o\u0303petavad eraturu osapooled, kelle pakutav vastab u\u0308likooli kvaliteeditasemele. U\u0308likooli po\u0303hiteenuseks oleks seega kvaliteedila\u0308ve seadmine ja sellele vastavuse hindamine, mitte enam o\u0303petamine."}, {"text_idx": "#000005", "text": "\u2022 Millised muudatused vo\u0303ivad ko\u0303rgharidust ees oodata maailmas ja Eestis? Mida need arengud ta\u0308hendaksid majandusele, ko\u0303rgkoolile ja inimesele?\u2022 Kuidas peaks muutuma ko\u0303rghariduse rahastamispo\u0303himo\u0303tted, arvestades ko\u0303rghariduse erinevaid vo\u0303imalikke arengusuundumusi?"}, {"text_idx": "#000008", "text": "Tea Danilov: Ko\u0303rghariduse rahamuret lahendades on unustatud o\u0303ppelaen\nTudengite jaoks on ko\u0303rghariduses su\u0308venemas no\u0303iaring, sest hinnato\u0303us kasvatab ja\u0308rsult elamiskulusid ning nende katmiseks tuleb to\u0308o\u0308le minna, aga tasuta o\u0303ppida saab vaid ta\u0308isajaga. Ulatuslikult tuleks remontida konkurentsivo\u0303imetut o\u0303ppelaenu, va\u0308hemalt kahekordistades maksimumsumma ning muutes po\u0303hjalikult intressipoliitikat."}, {"text_idx": "#000009", "text": "Tudengite jaoks on ko\u0303rghariduses su\u0308venemas no\u0303iaring, sest hinnato\u0303us kasvatab ja\u0308rsult elamiskulusid ning nende katmiseks tuleb to\u0308o\u0308le minna, aga tasuta o\u0303ppida saab vaid ta\u0308isajaga. Ulatuslikult tuleks remontida konkurentsivo\u0303imetut o\u0303ppelaenu, va\u0308hemalt kahekordistades maksimumsumma ning muutes po\u0303hjalikult intressipoliitikat."}, {"text_idx": "#000010", "text": "Raport: Ko\u0303rgkoolid peavad kiiremini kohanema turu no\u0303udmistega\nRaport: Tudengid vo\u0303iksid katta 20% ko\u0303rghariduse kulutustest\nRaport: Vo\u0303rdne ligipa\u0308a\u0308s ko\u0303rgharidusele va\u0308heneb\nRaporti \u201cKo\u0303rghariduse tulevik. Arengusuundumused aastani 2035\u201d pressiesitlus"}, {"text_idx": "#000011", "text": "8. juunil 2022 tutvustas Arenguseire Keskus raportit \u201cKo\u0303rghariduse tulevik. Arengusuundumused aastani 2035\u201d."}, {"text_idx": "#000012", "text": "Toompea 1 (Komandandi maja), Tallinn"}, {"text_idx": "#000013", "text": "Soovid pu\u0308sida kursis maailma ja Eesti suundumustega? Kord kuus saadame uudiskirja tellijatele ilmunud uuringud, raportid, blogipostitused. Uudiskirjas tutvustame ka trendiraporti \u201cPikksilm\u201d uusi artikleid, mis keskenduvad po\u0303hjalikumalt mo\u0303nele olulisele suundumusele."}]